జూలై 2024 ప్రపంచ సైబర్ అంతరాయాలు

జూలై 2024 ప్రపంచ సైబర్ అంతరాయాలుframelessప్రపంచ సైబర్ అంతరాయం వల్ల ప్రభావితమైన పరికరాల్లో సాధారణంగా కనిపించే "బ్లూ స్క్రీన్ ఆఫ్ డెత్".తేదీ19 జూలై 2024    (2024-07-19) స్థానంప్రపంచవ్యాప్తంరకంఅంతరాయంకారణంక్రౌడ్ స్ట్రైక్ సాఫ్ట్వేర్తో డ్రైవర్ సమస్య
2024 జులై 19న ప్రపంచవ్యాప్తంగా వివిధ కంప్యూటర్ వ్యవస్థలు అంతరాయాలకు గురయ్యాయి. క్రౌడ్‌స్ట్రైక్ భద్రతా సాఫ్ట్‌వేరు తాజాకరణలో లోపం వివిధ పరిశ్రమలలో అంతరాయాలకు దారితీసింది.

 కారణం 
ఈ సంఘటన విండోస్ యంత్రాలను "బ్లూ స్క్రీన్ ఆఫ్ డెత్"తో నిలిపివేసింది. అమెరికాకు చెందిన సైబర్ భద్రత సంస్థ క్రౌడ్‌స్ట్రైక్, ఈ సమస్యలకు కారణం తానే అని పెర్కొంది. ఈ సంస్థకు చెందిన ఫాల్కన్ సెన్సార్ అనే భద్రతా సాఫ్ట్‌వేరుకు సంబంధించిన తాజాకరణ ఈ సమస్యకు మూల కారణమని గుర్తించారు.

 ప్రభావం 
విండోస్, క్రౌడ్‌స్ట్రైక్ సాఫ్ట్‌వేరును ఉపయోగిస్తున్న అనేక వ్యాపార సంస్థల ఐటి వ్యవస్థలకు అంతరాయాలు కలిగాయి.

 భారతదేశం 
ఎయిర్ ఇండియా, ఇండిగో ఎయిర్‌లైన్స్, ఆకాశ ఎయిర్, స్పైస్ జెట్, విస్తారా వంటి విమానయాన సంస్థల్లో అంతరాయం ఏర్పడింది. దీని వలన చేతితో వ్రాసిన బోర్డింగ్ పాసులు జారీచేసారు. 

భారతదేశంలోని ఒరాకిల్, నోకియా, అనేక ఇతర ప్రధాన ఐటి సంస్థలు కూడా అంతరాయాన్ని ఎదుర్కొన్నాయి.

ఐటీ శాఖ మంత్రి అశ్విని వైష్ణవ్ మాట్లాడుతూ, ఈ సమస్య నేషనల్ ఇన్ఫర్మేటిక్స్ సెంటర్ (NIC) నెట్‌వర్క్‌పై ప్రభావం చూపలేదని అన్నారు. మైక్రోసాఫ్ట్ సాంకేతిక సమస్య ప్రభావం భారతీయ స్టేట్ బ్యాంకుపై లేదని ఆ సంస్థ చైర్మన్ దినేశ్ కుమార్ ఖారా తెలిపారు.
 అమెరికా సంయుక్త రాష్ట్రాలు 
యునైటెడ్, డెల్టా, అమెరికన్ ఎయిర్‌లైన్స్ విమానాలను నిలిపివేసాయి. అప్పటికే టేకాఫ్ అయిన విమానాలు ప్రయాణం కొనసాగిస్తాయి, కానీ కొత్త విమానాలు టేకాఫ్ కావు.

అలాస్కా, అరిజోనా, ఫ్లోరిడా, మిన్నెసోటా, ఒహయో, పెన్సిల్వేనియాలోని కొన్ని ప్రాంతాల్లో 911 కాల్ సెంటర్ల కార్యకలాపాలకు అంతరాయం కలిగింది.

అంతరాయం ఫలితంగా మైక్రోసాఫ్ట్, క్రౌడ్‌స్ట్రైక్ కంపెనీల షేర్లు పడిపోయాయి. 

 ప్రతిస్పందన 
అంతరాయాన్ని ఎదుర్కొనేందుకు ఆస్ట్రేలియా ప్రభుత్వం జాతీయ అత్యవసర సమావేశాన్ని నిర్వహించింది. ఆస్ట్రేలియన్ ప్రధాన మంత్రి ఆంథోనీ అల్బనీస్ మాట్లాడుతూ, "ఆస్ట్రేలియన్లు ప్రపంచవ్యాప్తంగా విస్తరిస్తున్న ఈ అంతరాయం గురించి ఆందోళన చెందుతున్నారని నేను అర్థం చేసుకున్నాను. నా ప్రభుత్వం నేషనల్ సైబర్ సెక్యూరిటీ సమన్వయకర్తతో కలిసి పని చేస్తోంది."   "ఈ దశలో కీలకమైన మౌలిక సదుపాయాలు, ప్రభుత్వ సేవలు లేదా ట్రిపుల్-0 సేవలపై ఎలాంటి ప్రభావం లేదు. నేషనల్ కోఆర్డినేషన్ మెకానిజం క్రియాత్మకంగా పని చేస్తోంది. సమావేశం జరుపుతోంది," అని పేర్కొన్నాడు.

 మూలాలు 

వర్గం:అంతర్జాలం